Dictionairke vaan de Mestreechter Vastelaovend - Mestreechter Taol
Dictionairke vaan de Mestreechter Vastelaovend
Zeet geer good geprippereerd veur 'nen oonvervalste, propele Vastelaovend?
10 fibberwarie 2020 - 10.48 oor
‘nen Oprechte salut! E benkelek momint is dao: ’t ‘Vastelaovends-Dictionairke’ weurt hei geannonceerd!
De redactie vaan Mestreechter Taol krijg eder jaor roond de Vastelaovend vraoge binne euver oetzunderleke Mestreechse wäörd of oetdrökkinge die op openbaar plaotse weure woergenome. Veural op plaotse boe väöl Tempeleers aonwezeg zien, bliek dit ’t geval te zien.
De redactielede vaan mestreechtertaol.nl höbbe dit fenomeen oonderzeuk en koume tot de benkeleke conclusie tot ziech neve ’t Mestreechs ’n nui taol heet oontwikkeld: ’t Tempeleers! Dees tössetaol is aofgeleid vaan ’t Mestreechs, meh heet ’n aofwiekend vocabulaire wat veur Mestreechtenere die gei 'Tempeleers' spreke, dèks neet te volge is.
De redactie heet veur uuch e ‘mini-dictionairke’ samegestèld, mèt de vertaoling vaan de belangriekste 25 wäörd oet ’t Tempeleers, zoetot geer mèt e gerös hart op paad kint mèt die drei zwoer daog. Moch geer in ’t openbaar get Tempeleers tegekoume, daan kint g’r uuch mèt dit lieske in eder geval verstaonbaar make.
Mèt dit ‘Vastelaovends-Dictionairke’ zeet g’r gans geprippereerd veur dee magnefieke, propele en oonvervalste Mestreechter Vastelaovend! ’ne Groete merci en goejt uuch dedoor!
Klik hei um 't Vastelaovends-Dictionairke te downloade es PDF-bestand
Interview Nathalie Vroegop
"...75% vaan eus klante sprik Mestreechs. V'r beginne dus miestal in 't Mestreechs, meh sjakele metein euver op 'n aander taol es dat nudeg is..."
Fruithandel Vroegop Sint Pieter